Teaterplassen (Arendal)

Teaterplassen  er en gate og en plass på Tyholmen i nedre del av Arendal sentrum.

Gaten går fra Friergangen til Nedre Tyholmsvei, og er omtrent 60 meter lang. Stedet har fått navn etter «Comediehuset» som lå på plassen, og var byens teater fra 1811. Bygget ble revet i 1953. Plassen fungerer som en liten park, og hadde i mange år lekestativ for barn.

Langs nordsiden av parken ligger Tyholmen kolonial, Steenhuset og Barrique øl- og vinstue. Om sommeren avholdes små og store arrangement—petanqueturnering, litteraturfestival, musikkfestival og konserter—i parken, i samarbeid med nevnte serveringssteder.

Helgen 6/7. juli 2012 ble Festival BARbaROCKA avholdt på Teaterplassen, to dager med åtte coverband som spilte musikk fra band som Kiss, AC/DC, Iron Maiden, Thin Lizzy, Motorhead og flere.Agderposten - Heftig trøkk på lekeplassenArendals Tidende - Festivalsuksess i rockens ånd

 Referanser 

Kategori:Veier i Arendal
Kategori:Plasser i Arendal
Kategori:Parker i Arendal